it en en en en en en en en af nl en en en en nl en en af af af af en en af af en de nl en en af en en nl af en af en nl af en en fr en en en af en en en en en nl nl en en af en af en nl en en af af af en en en nl en en en nl en en en en en en it en af en nl en nl nl en es en nl nl en en en nl en en nl af en en en af af en nl nl nl ro ro ro nl nl en en en en nl pl pl nl nl nl nl en en en nl nl nl nl nl en en en nb nb nl nl tl fr fr de en nl nl it nl fr nl fr en nl nl fr fr fr en pl it fr en et fr fr en de nl en en nl en af en af eu en en af nl en nl en sl af af af en af en en en en nl en af af af en af af en nl en af af en en nl af en de af en en en en en en en en en en en en en en en en en en en en en en en en nl en nl af en en et af en de en af af en en af af en af en en af en nl en nl af en en en en en en it en en en af nl en en en en en en en en en en en en en en en en en en en en en en en en en en en en en af en
Buitemuurs K3 2018  |  Klasposisies K2, 2018
Geplaas op 8 Augustus 2018, 10:47
Die afgelope naweek het die O.9 en O.15 rugbyspanne sowel as die O.13 netbalspan aan 'n sportdag by Hoërskool Albertinia deelgeneem. Gemengde welslae is behaal, met veral die O.9's wat, ten spyte van 'n paar mooi drieë deur Frans UIthaler en Wayde Harker, hulself teen rotsvaste verdediging vasgeloop het. Die span kon egter drie wedstryde speel - beslis die moeite werd.
Wat die O.13 Netbal betref het dit aanvanklik moeilik gegaan met die spelers wat hul eerste wedstryd 1 - 8 verloor het. Daarna het dit algaande beter gegaan en is die span uiteindelik met 'n oorwinning van 8 - 4 in die vierde wedstryd beloon.
Die O.15-span het teen Hoërskool Albertinia te staan gekom. Uitstekende vaardighede, verdediging en aanvallende spel het tot vier drieë en een vervyf gelei. Ons het die wedstryd met 'n telling van 22 - 5 gewen.
Ons bedank graag die afrigters wat hul spanne vergesel het (mnre Willemse en Dekker en juff Job en de Villiers), die spelers en Hoërskool Albertinia wat die dag gereël het. Sien jul volgende jaar!
Net vir Pret besoek die skool
Op Dinsdag, 7 Augustus, het drie netbalspanne van Hoërskool Heidelberg teen ons op ons tuisveld meegeding. Soos u weet neem ons die afgelope paar jaar klokslag aan Heidelberg se sportdag deel en was hierdie dus nog 'n geleentheid om ons bande verder te versterk. Wat die wedstryde betref, het Heidelberg oorwegend die oorhand gehad. Die O.14's het met 1 - 14 verloor en die O.19's met 7 - 24. Die O.15's, wat al hoe meer respek afdwing, het met 5 elk gelykop gespeel - baie mooi! Ons bedank graag juffrou de Villiers vir die reëlings, Hoërskool Heidelberg wat positief op die uitnodiging gereageer het, die spelers asook die toeskouers.
Vandag is die hoërskool meisies toegelaat om, ter viering van Vrouedag, gewone klere teen geen koste aan te trek. Die matriekseuns het uit eie inisiatief 'n baie mooi gebaar ten toon gestel toe hulle, netjies uitgedos in formele wit hemde en strikdasse, blomme aan die matriekmeisies oorhandig het. Mag die waade van die vrou binne die moderne samelewing nooit gering geskat word nie.
Die manne bederf die asters.
U kind ontvang vandag 'n nuusbrief met belangrike inligting en datums. Die datums verskyn ook op die kalender regs bo op die webtuiste. Nee asseblief kennis en vergewis uself van die aktiwiteite wat plaasvind. Geniet die langnaweek!
Ons leuse is Excelsior, 'n Latynse woord. Dit beteken om altyd hoër te streef en jouself voortdurend te verbeter. Die leuse is soortgelyk aan die Latynse woorde semper altior - altyd hoër.
Die volgende leerders het uitstekend tydens die afgelope Nasionale Senior-Sertifikaat eksamen presteer. Ons is waarlik trots op hulle!
Jodene Willemse - Eerste Posisie
Jodene slaag die eksamen met 'n gemiddeld van 73.57%. Sy behaal onderskeidings in Afrikaans (81%) en Toerisme (83%).
Sy beoog om óf vanjaar Bemarking by CPUT te studeer of om in 2019 by NWU aan te sluit.
Baie geluk en alle voorspoed vir die toekoms!
Anrico Adams - Tweede Posisie
Anrico slaag die eksamen met 'n gemiddeld van 73.14%. Hy behaal 'n onderskeiding in Engels (80%) asook vier kode 6's.
Anrico se groot droom is om 'n prokureur te word en sy aansoek by UWK was suksesvol.
Baie geluk en alle voorspoed vir die toekoms!
K1, 2017 - K2, 2017 - K3, 2017 - K4, 2017 - nss_2016, K1, 2018
top 5 - balkies
'n Inisiatief van mnr Andrew Davids. Die top 5-leerders vir elke graad geniet kwartaalliks erkenning en die balkies is nóg 'n manier om hul vir hul harde werk te beloon. Die top-leerder in elke graad dra 'n goue balkie en die ander blou balkies. Die balkies word aan die begin van elke kwartaal uitgedeel en weer aan die einde ingehandig.
Geplaas op 3 Augustus 2018, 11:48
Kannaland/Hessequa 15-man en 7's rugbyproewe
Op Dinsdag, 31 Julie, het 'n paar van ons rugbyspelers aan genoemde proewe te Calitzdorp deelgeneem. Die spanne is intussen bekend gemaak en twee HSL-seuns, Jürgen Isaacs (veelsydige voorspeler) en Curtwin Pretorius (binnesenter) is in die O-13 15-man span opgeneem. Baie geluk!
Curtwin Pretorius en Jürgen Isaacs
Sportuitslae - Week 3
Vandeesweek het ons teen Shalom netbal en rugby gespeel en baie goeie uitslae is behaal. Die netbaltellings: O.9 wen 13 - 0, O.10 wen 6 - 2, O.12 wen 20 - 0 en O.13 wen 8 - 1. Welgedaan! Wat die rugy betref, het die O.11's met 25 - 20 geseëvier. Geluk, manne!
Op 7 Augustus toer Hoërskool Heidelberg na Ladismith met drie netbalspanne: die O.14, O.15 en O.18's. Wedstryde begin om 15:30. Kom ondersteun ons gerus!
Mandela-dag: Skenking van voedsel aan Heather's Home
Die voedselprojek van die Laerskool het betrekking. Die finale fase van die projek het op 27 Julie geskied met die oorhandiging van die kos. Die gebaar is baie positief ontvang - weereens baie dankie aan die laerskoolleerders en personeel vir die fantatiese inisiatief!
Die Laerskool VRL by Heather's Home.
Vir die beste leerder in elke graad
Vir die 2de tot 5de posisie
verjaarsdae: personeel en gades
Mnr Stefaan de Wit
Juffrou Ina de Wit
Mnr Snyman van Tonder
Juffrou Karien van Tonder
Mnr Jacques le Roux
Mev Rachel Elie / Juffrou Andrea Job
Juffrou Roné de Villiers
Mnr Dawid Crafford / Mnr Colin Peceur
Videomateriaal van aktiwiteite verskyn hier. Kliek op die foto's om die grepe af te laai. Grootte en tipe word voorsien.
Elcardo Rothman se item wat hy tydens die matrieks se laaste skooldag gelewer het.
Grootte: 13.7MB; Tipe: mp4
Hildred Swart se saxofoonsolo tydens 'n onlangse konsert van die Musiekhuis. Eerste optrede!
Grootte: 8.34MB; Tipe: mp4
Geplaas op 27 Julie 2018, 13:21
Gisteraand het die aand wat vir vele jare 'n hoogtepunt op menige leerder se kalender is, aangebreek. Vanjaar se tema was Enchanted Forest. Voorbereidings het verlede jaar reeds 'n aanvang geneem en is in die nuwe jaar voortgesit. Vandeesweek was die graad 11's, onder leiding van tannie Karien, vir die verfraaiing van die skousaal verantwoordelik. Die groep was dit eens: werk agter die skerms is hárde werk! Die saal was pragtig en die aand heerlik - en hoe ongelooflik stylvol het die matrieks nie gelyk nie!
Om 'n funksie van gehalte te beplan verg nie die hande van een persoon nie. Ons bedank dus graag die volgende persone wat húl hande beskikbaar gestel het: Marietjie Toua, juffrou Schultz en juffrou Roné wat elke dag in die saal was, mnr Dekker vir die verf van die doek en algemene bystand, suster Cynthia Muller, haar suster Annalise en hul moeder wat die skoenlappers en blomme geknip het, die apteekpersoneel wat 'n geweldige klomp vouwerk gedoen het, Melite Jacobs wat gesorg het dat die graad 11 meisies se rokke betyds afgelewer is, Carine le Roux en haar span (Gerrie en Hestelle le Roux en Lammie, Agnes en Renier Jonker) vir die heerlike ete, Sipho en Karel vir hul alomteenwoordigheid en hande wat vir niks verkeerd staan nie, Stephanus Kotzé vir die beligting (en bedrading!), ons fotograaf, Sanet du Toit, a.o. Cederas vir die span van die versperrings en die reël van die verkeer, André Mouton en Jacques Smit vir die aflaai van die vrugtebome, Conray van Rooi en sy DJ-span en laastens die graad 11's wat aan hulself bewys het dat mens eintlik baie harder kan werk as wat jy soms dink jy kan. Baie dankie!!
Hierdie was waarskynlik tannie Karien se swanesang betreffende die reëlings. 'n Baie spesiale woord van dank aan haar. Deur die jare het sy sinoniem met styl en sjarme geword en het 'n reputasie verwerf van iemand wat 'n doodgewone tak na 'n reënwoud kon omtower. Die gewig wat haar klein postuur jaarliks gedra het laat diep spore agter. Jy is iemand na wie ons kan opkyk, al moet ons afkyk om jou te sien. Dankie.
Zay-Dee Mentoor, Hoofdogter en Rudi Bandjies, Hoofseun.
Geplaas op 26 Julie 2018, 13:21
Besoek deur Wes-Kaap Noodgevalle College
Die skool het vandag besoek van die Wes-Kaap se nooddienste ontvang. Mnr Marcus Slingers, Koördineerder van die Emergency First Aid Respondents (EFAR), het die sessie gelei. Die sessies was grootliks op graad 11 en 12 leerders wat Wiskunde, Skeinat en Lewenswetenskappe neem gemik, maar die graad 9 leerders, wat binnekort vakkeuses moet maak, is genooi om die sessies by te woon. Mnr Stanley Van Rooi was ook teenwoordig.
Die leerders is, onder andere, ingelig oor wat 'n loopbaan in paramedici behels en wat die College hul bied.
Baie dankie aan EFAR vir die besoek - ons vertrou dat die belangstelling van die leerders tot loopbane binne hierdie uiters belangrike mediese veld sal lei. Dankie ook aan mnre le Roux en Dekker (verspreiding van inligting) en September (tegniese bystand) wil hul bydraes.
Aanbieding in die skoolsaal
Geplaas op 25 Julie 2018, 18:25
Waarde van die week
Vandeesweek se waarde is Integriteit. Die matrieks was vir die behandeling daarvan tydens vanoggend se saalbyeenkoms verantwoordelik. In 'n week waar groot opgewondenheid jeens komende Donderdagaand se matriekafskeid heers, was dit goed om te sien dat hulle steeds die toewyding gehad het om vir saal voor te berei. Baie dankie, graad 12's!
Op 18 Julie het die Grondslag- en Intermediêre Fase hul deel vir Mandela-dag gedoen deur 'n insameling van voedselprodukte te organiseer. 'n Pragtige aantal grootliks nie-bederfbare produkte is bymekaar gemaak en gaan aan die veiligheidshuis Heather's Home geskenk word. Baie dankie aan al die GF- en IF-opvoeders vir die koördinering asook elke ouer/voog wat 'n bydrae gelewer het! Ons deel graag 'n paar foto's met u:
Mnr Davids en klein Garneth Mckenna.
Elke bietjie help - dankie!
Geplaas op 20 Julie 2018, 14:32
Welkom by die derde kwartaal!
Ná 'n welverdiende verposing van drie weke, is die personeel terug in die tuig en slaggereed vir die kwartaal se uitdagings. 'n Relatiewe kort kwartaal (51 skooldae) waar ons matriekafskeid hou (26 Julie) en ook waar die matrieks hul rekord-eksamen in September aflê. Ons sien daarna uit om die reis met u en u kind mee te maak. Vervolgens 'n paar berigte.
Tydens die vakansie is vier leerders, Jadon Hartman, Charna Matthysen, Herwin Beukman en Marinique Hendriks deur mnr le Roux na bogenoemde winterskool in Swellendam vergesel. Die leerders is aan aspekte van alle vorms van ingenieurswese blootgestel. Daar was drie kompetisies waarvan ons leerders twee gewen het! Eerstens moes hulle water vanuit 'n reservoir na drie kleiner reservoirs herlei (die uitdaging was om die kleiner reservoirs teen dieselfde tempo te vul) en tweedens moes hulle 'n robot programmeer om sekere instruksies uit te voer. Hul robot het 'n hindernisbaan in die kortste tyd voltooi. Baie geluk met jul pragtige prestasies en dankie dat julle die winterskool bygewoon het. Julle is ware ambassadeurs vir ons skool! Ook baie dankie aan mnr le Roux wat sy tyd op sy tipies onselfsugtige manier van doen vir die kinders opgeoffer het.
Die doel van 'n vakgerigte winterskool is om spesifieke areas waarmee leerders mag sukkel te teiken en intensief aandag daaraan te skenk. Agt van ons matrieks het die geleentheid om hul Rekeningkunde-kennis tydens die vakansie te slyp, met beide hande aangegryp. Vir vyf dae is hulle in George deur kundiges onder hande geneem. Die leerders is dit eens dat die skool onskatbare waarde tot hul kennis en vaardighede bygevoeg het! Die staatmaker wat hulle na George vergesel het, was mnr Willemse - BAIE dankie!
Drie van ons leerders, Delrise Booysen, Cylelin Hess en Liam Jordaan hetdie jaarlikse leierberaad te Goudini Spa naby Worcester bygewoon. Daar was agt sessies deur die loop van die week, met 'n nuwe spreker daagliks. Van die onderwerpe wat bespreek is was onderwys, sosiale media en entrepeneurskap. Soos dit altyd die geval met die jeugberaad is, was daar heelwat tyd vir ontspanning. Aktiwiteite soos driebeensokker, vlugbal en natuurlik in die warm water ontspan en die waterwurm aandurf was van die hoogtepunte. Juffrou de Villiers was vir die reëlings verantwoordelik - baie dankie! Dan ook GROOT waardering vir mnr Davids wat die leerders na Worcester en terug vervoer het.
Liam, Delrise, Cylelin en nuwe maters by die beraad
Die WKOD het onlangs hardeware installeer wat 'n wi-fi internetsein oor die skoolterrein uitstuur. Die leerders is verlede kwartaal met 'n gebruikersnaam asook wagwoord voorsien wat hul kan gebruik om gratis via die sein op die internet in te teken. Ons is ongelooflik opgewonde oor die moontlikhede wat hierdie tegnologie na die klaskamer bring. Die konsep van BJET (Bring Jou Eie Toestel) is die toekoms en ons is trots om 'n groot stap vorentoe in hierdie verband te neem. Die SBL sal binnekort 'n streng beleid vir die gebruik van die internet saamstel.
Leerders besig met die intekenproses.
Die matrieks van 2018 het die goedgedink om vanjaar hoedjies te laat maak, wat hulle tydens 'n imprompto danssessie ten toon gestel het. Hul 40 days kom nader en ons sien uit na wat hulle beplan...
The matricmob flashing their moves.
Ma'am Nel hits the bulls-eye
Our English teacher, mrs Annalize Nel, has recently been awarded her Western Province colours for darts. What an incredible achievement! Mrs Nel has long been part of the darts club in Calitzdorp and, after she moved to Ladismith, continued playing.
We are extremely proud of you - congratu-lations to you and your husband! One of these days you will earn that Springbok emblem...
Laerskool Ambassadeurs vir die week
Elke week word een leerder uit elke graad vanaf grade 1 tot 6 gekies as die ambassadeur van die klas. Die leerder wie hierdie eer te beurt val stel die beste voorbeeld in terme van akademie, goeie maniere, respek - die waardes van die skool dus. Vandeeweek se wenners pryk op die foto hieronder. Pragtig en baie geluk!
ontwerp / ontwikkelling / instandhouding:  d EX   |  kopiereg © hoërskool ladismith 2017 - 2018  |  hosting deur webafrica